als_Latn dik_Latn sag_Latn
Asport- Pas dy barazimeve kundër Chelsit dhe Shakhtar Donjeck, për Juventusin të martën në mbrëmje kundër Nordesllandit është momenti për të fituar për të pasur mundësi të shpresojnë ende për të shkuar përpara në Champions Ligë.
Në konferencë për shtyp ka folur mesfushori bardhezi Klaudio Markizio që ndihet optimist, por në të njëjtën kohë kërkon kujdes. “ Kjo ndeshje është decisive për ecurinë tonë në Europë. Pasi kemi barazuar në dy ndeshjet e para tashmë ka ardhur momenti për të fituar. Nuk besoj se në një kompeticion si Champions Liga mund të eksistojnë ndeshje të lehta, Nordesllandi është një skuadër që sipas mënyrës time të të parit të gjërave luan shumë mirë futboll. Ka për më tepër shumë lojtarë që kanë një eksperiencë të mirë ndërkombëtare, që në Champions Ligë kjo është dicka shumë e rëndësishme, esenciale”. Markizio më pas ka vazhduar: “ Bendtner është duke u stërvitur shumë mirë, besoj se ka filluar të vendosë dyshime të mëdha në mëndjen e trajnerit për zgjedhjet që duhet të bëhen në repartin sulmues. Të luash në Europë është shumë e ndryshme në krahasim me Italinë, në Serie A njohim në cdo detaj kundërshtarët tanë, këtu duhet të luajmë kundër skuadrave që shumë shpesh nuk njihen në perfeksion dhe mund të na krijojnë vështirësi të mëdha, kështu që duhet të tregohemi të kujdeshëm dhe të japim maksimumin tonë për të arritur fitoren që është objektivi vetëm në këtë ndeshje”.
Në të njëjtën linjë me liderin e mesfushës bardhezi është edhe Anxhelo Alesio, që për herë të parë në këtë sezon pas vendimit të marrë nga TNAS, ka dalë në konferencë për shtyp në prag të ndeshjes së rradhës, në Kopenhagen ku bardhezinjtë do të sfidojnë Nordesllandin. Ndeshje që shikohet si decisive për ecurinë në Champions Ligë të skuadrës bardhezi. Zëvëndësi i Antonio Kontes së pezulluar nuk është zhbilancuar në lidhje me formacionin që do të zbresë në fushën e lojës kundër Nordesllandit: “ Kemi akoma një seancë stërvitore për të zhvilluar përpara se të vendosim edhe njëmbëdhjetë lojtarët që do të zbresin në fushën e lojës të martën në mbrëmje”. Kështu që Anxhelo Alesio në këtë komunikim me mediat ka treguar se ka një vlerësim të madh për kundërshtarët e bardhezinjve të martën, dhe për këtë arsye ka paralajmëruar të gjithë grupin që të tregohet i kujdeshëm: “ Ndjejmë një respekt të madh për danesët, janë një skuadër që arrin të shprehë një futboll të mirë. Edhe se kanë humbur në dy ndeshjet e para kundër Chelsit dhe Shakhtarit kanë arritur gjithsesi të kenë një zotërim shumë të mirë të topit, do të jetë një element që duhet ta mbajmë në konsideratë dhe për këtë nevojitet që e gjithë skuadra të japë maksimumin. Fitorja është shumë e nevojshme për ne në këtë moment dhe duhet të bëjmë gjithcka për ta marrë”.
You must be logged in to post a comment Login
als_Latn als_Latn als_Latn eng_Latn